wannaphong/clean_thaiwikipedia huggingface dataset:
# โพรเพน
โพรเพน  เป็นสารประกอบอินทรีย์ที่มีสูตรเคมี C3H8 ลักษณะเป็นแก๊สไม่มีสี ไม่มีกลิ่น มีความไวไฟสูง สามารถบีบอัดให้เป็นของเหลวเพื่อใช้ขนส่งได้ ค้นพบโดยมาร์เซลแล็ง แบร์เธโลในปี ค.ศ. 1857 และถูกพบในน้ำมันดิบความหนาแน่นต่ำโดยเอดมันด์ โรนัลส์ในปี ค.ศ. 1864 ชื่อโพรเพนมาจากกรดโพรพิโอนิก ซึ่งมีรากศัพท์มาจากคำภาษากรีกโบราณสองคำคือ πρῶτος (prôtos) แปลว่า แรก และ πίων (píōn) แปลว่า ไขมัน

โพรเพนเป็นสารไฮโดรคาร์บอนชนิดแอลเคนที่มีคาร์บอน 3 อะตอมเชื่อมต่อกันด้วยพันธะเดี่ยว โพรเพนมีโครงสร้างเป็นโซ่ตรง ทำให้มีพื้นที่ผิวสัมผัสระหว่างโมเลกุลมาก ส่งผลให้มีแรงระหว่างโมเลกุลมากตามไปด้วย การมีแรงระหว่างโมเลกุลมากทำให้ต้องใช้พลังงานในการสลายแรงดังกล่าวของโพรเพนมากกว่าแอลเคนที่มีโมเลกุลน้อยกว่าอย่างมีเทนและอีเทน นอกจากนี้ยังเป็นสารไม่มีขั้วเนื่องจากอะตอมไฮโดรเจนและคาร์บอนมีค่าอิเล็กโตรเนกาทิวิตีใกล้เคียงกัน จึงไม่เกิดโมเมนต์ขั้วคู่ (dipole moment) ส่งผลให้โพรเพนไม่ละลายน้ำ แต่ละลายในตัวทำละลายมีขั้ว เช่น เฮกเซน เบนซีน โทลูอีน และคลอโรฟอร์ม โพรเพนเป็นหนึ่งในสารที่พบในน้ำมันดิบและแก๊สธรรมชาติ และเป็นสารกลุ่มแรก ๆ ที่ถูกแยกออกเมื่อมีการกลั่นลำดับส่วนเนื่องจากมีจุดเดือดต่ำกว่าสารชนิดอื่น

โพรเพนใช้เป็นแก๊สเชื้อเพลิง และเป็นแก๊สปิโตรเลียมเหลว (LPG) หรือแก๊สหุงต้มเมื่อผสมกับบิวเทนและสารไฮโดรคาร์บอนอื่น ๆ นอกจากนี้โพรเพนยังใช้เป็นสารขับดัน สารทำความเย็น และเป็นสารตั้งต้นในการผลิตโพรพีน ซึ่งเป็นวัตถุดิบหลักในอุตสาหกรรมพลาสติก โพรเพนเป็นสารระเหยที่เมื่อสูดดมเข้าไปจะทำให้ปวดศีรษะ เวียนศีรษะ คลื่นไส้ อ่อนแรง หมดสติและอาจเสียชีวิตจากภาวะขาดอากาศหายใจ
# รายพระนามคู่อภิเษกสมรสในพระมหากษัตริย์แห่งภูฏาน
สมเด็จพระราชินีพระองค์ปัจจุบันทรงพระนามว่าสมเด็จพระราชินีเจตซุน เพมา วังชุก ซึ่งเป็นพระราชินีที่อ่อนอาวุโสที่สุดในโลกMeet the world's youngest queen, 27-year-old Jetsun Pema of Bhutan

 รายพระนาม 

 N°.  พระฉายาลักษณ์  พระนาม  พระชนม์ชีพ พระสวามี รัชสมัย 1<center>125x125px<center> สมเด็จพระราชินีซุนเด เพมา ลาโม 1886 – เมษายน 1922 (พระชนมพรรษา 35 พรรษา) สมเด็จพระราชาธิบดีอุกเยน วังชุก  1907–1922 2 <center>125x125px<center> สมเด็จพระราชินีพุนโซ โชเดน 1911 – 24 สิงหาคม 2003(พระชนมพรรษา 92 พรรษา) สมเด็จพระราชาธิบดีจิกมี วังชุก  1926–1952<center>125x125px<center>สมเด็จพระราชินีเพมา เดเชน1918 – 1991 

(พระชนมพรรษา 72 พรรษา)1932–1952 3<center>125x125px<center> สมเด็จพระราชินีเกซัง โชเดน  สมเด็จพระราชาธิบดีจิกมี ดอร์จี วังชุก 1952–1972 4<center>125x125px<center> สมเด็จพระราชินีดอร์จิ วังโม วังชุก  สมเด็จพระราชาธิบดีจิกมี ซิงเย วังชุก 1979–2006<center>125x125px<center>สมเด็จพระราชินีเชอริง เพม วังชุก<center>125x125px<center>สมเด็จพระราชินีเชอริง ยางดน วังชุก<center>125x125px<center>สมเด็จพระราชินีซังเก โชเดน วังชุก 5 <center>125x125px<center>   สมเด็จพระราชินีเจตซุน เพมา วังชุก   สมเด็จพระราชาธิบดีจิกมี เคเซอร์ นัมเกล วังชุก  2011–ปัจจุบัน

ดูเพิ่ม
 รัฐธรรมนูญภูฏาน
 ดรุก
 รายพระนามพระมหากษัตริย์ภูฏาน
 ประวัติศาสตร์ภูฏาน
 ราชวงศ์วังชุก
 การเมืองภูฏาน
# แรม วรธรรม
แรม วรธรรม (16 พฤศจิกายน 2476 - 8 ธันวาคม 2562) อดีตนักแสดงอาวุโสชาวไทย และเป็นบิดาของ โอ วรุฒ วรธรรม อดีตนักแสดงชื่อดังผู้ล่วงลับ

 ประวัติ 
แรม วรธรรม เกิดเมื่อวันที่ 16 พฤศจิกายน พ.ศ. 2476 ที่จังหวัดลำปาง เป็นบุตรชายของ สุทิน วรธรรม และ ดอกเอื้อง (ดิบบ์) วรธรรม ซึ่งเป็นบุตรสาวของ ร้อยเอก วิลเลียม เรจินัลด์ ดิบบ์ อดีตทหารในกองทัพอังกฤษและนายห้างป่าไม้ พ่อของแรม(สุทิน วรธรรม) เป็นชาวจังหวัดลำปาง แม่ของแรม(ดอกเอื้อง วรธรรม) เป็นชาวไทยเชื้อสายอังกฤษ

ด้านชีวิตครอบครัวสมรสกับ อรพิน วรธรรม หรือ ปุ๊ (สกุลเดิม กุญชร ณ อยุธยา) บุตรสาวของ ร้อยโท หม่อมหลวงพร้อม กุญชร บุตรชายของ เจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร) และเป็นพี่ชายของ พลโท หม่อมหลวงขาบ กุญชร มีบุตรธิดาทั้งสิ้น 4 คนหนึ่งในนั้นคือ โอ วรุฒ วรธรรม อดีตพระเอกชื่อดังผู้ล่วงลับ

 เสียชีวิต 
แรม วรธรรม เสียชีวิตเมื่อวันอาทิตย์ที่ 8 ธันวาคม พ.ศ. 2562 ด้วยโรคหัวใจและความดันโลหิตต่ำที่ โรงพยาบาลนครพิงค์ ขณะอายุได้ 86 ปี  สุดอาลัย! 'พ่อแรม'พ่อ'โอ วรุฒ' สิ้นใจอย่างสงบแล้วด้วยวัย86ปี  มีพิธีฌาปนกิจศพเมื่อวันที่ 15 ธันวาคม พ.ศ. 2562 ณ สุสานบ้านเจ็ดยอด ตำบลช้างเผือก อำเภอเมืองเชียงใหม่ จังหวัดเชียงใหม่

 ผลงาน 
 ละครโทรทัศน์ 
 ปี  เรื่อง  ช่อง  รับบท 2535 สองฝั่งคลอง ช่อง 7 คุณพระทัศน์2536 ผยอง ช่อง 7 หม่อมเจ้าจอมเทพ จตุรพล หมูแดง ช่อง 7  2537 ปีกมาร ช่อง 5 วโรกาญจน์ (พ่อภูฉาย)2538 เลือดเข้าตา ช่อง 5 อธิบดีกรมตำรวจ คือหัตถาครองพิภพ ช่อง 7 คุณหลวงหมออดุลย์ ขุนศึก ช่อง 9 ออกญาเดโช2539 มงกุฎดอกส้ม ช่อง 7 พ่อคำแก้ว ดั่งดวงหฤทัย ช่อง 7 รัฐมนตรีว่าการกระทรวงมหาดไทย ฉก.เสือดำ ตอน ถล่มหินแตก  ช่อง 5   สามอนงค์  ช่อง 5   เพลิงพระนาง  ช่อง 5 เจ้าหลวงปิตุลา (รับเชิญ)  2540 ทัดดาวบุษยา ช่อง 7 (รับเชิญ) วิวาห์ไฟ ช่อง 5  2540 ไอ้แก่น ช่อง 3 อาคม 2541 อย่าลืมฉัน ช่อง 7 หลวงรัตนชาติ ไฟลวง ช่อง 3 ท่านประกอบ บุญญากร (รับเชิญ)  2542 ขุนเดช ช่อง 7 หมอน้อย ยอดยาหยี ช่อง 3  ลูกหว้า ช่อง 7 สว่าง ชวาลศักดิ์ สลักจิต ช่อง 3 ม ล อภิเศก แฝดรักอลวน ช่อง 3  2543 เมืองมายา ช่อง 5 พ่อรัญชลี ระเริงไฟ ช่อง 3  ชาติมังกร ช่อง 7 เดช 2544 เทพบุตรสุดที่รัก ช่อง 3 (รับเชิญ) แม่โขง ช่อง 7  2546 กษัตริยา ช่อง 5 หมอหลวง (รับเชิญ) มหาราชกู้แผ่นดิน ช่อง 5 หมอหลวง (รับเชิญ) 2547 แหวนทองเหลือง ช่อง 7  2550 เหลี่ยมเพชรกะรัต ช่อง 7 ยุทธ 2554 ในรอยรัก ช่อง 7 อาย้ง

 ภาพยนตร์ 
 ปี  เรื่อง  รับบท 2537 มังกรเจ้าพระยา อาเฉิน 2540 แก๊งค์กระแทกก๊วนส์ เก๋ากวนเมือง  2540 ลับแลคนมหัศจรรย์  2544 สุริโยไท ออกญาจักรี 2546 ฮวงจุ้ย-ฟ้า-ดิน-คน-ลิขิต เตี่ย 2546 ชื่อชอบชวนหาเรื่อง
# กีฬาอีสปอร์ตในซีเกมส์ 2019
กีฬาอีสปอร์ตในซีเกมส์ 2019 จัดขึ้นที่ Filoil Flying V Centre ในซันฮวน เมโทรมะนิลา ประเทศฟิลิปปินส์ ตั้งแต่วันที่ 5 ถึง 10 ธันวาคม พ.ศ. 2562 เป็นครั้งแรกที่การแข่งขันกีฬาอีสปอร์ตจะมีการมอบเหรียญรางวัลในการแข่งขันกีฬาที่รับรองโดยคณะกรรมการโอลิมปิกสากล หลังจากที่จัดมาแล้วในลักษณะกีฬาสาธิตในการแข่งขันเอเชียนเกมส์ 2018 ที่กรุงจาการ์ตา ประเทศอินโดนีเซีย

มีเกมที่แข่งขันหกเกม โดยเกมทั้งหมดได้รับการรับรองจากสหพันธ์กีฬาอีสปอร์ตเอเชีย

สรุปเหรียญรางวัล
พีซี
โดตา 2 อนุชา จิระวงศ์อนุรัตน์ ไพรอนันต์พิพัฒน์ ปริยชาตินพฤทธิ์ พฤกษะริตานนท์ธนธรณ์ ศรีเอี่ยมกูลหนึ่งนรา ธีรมหานนท์ภูมิพัฒน์ ไตรศิริพานิช Bryle AlvizoJames GuerraJun KaneharaVan Jerico ManalaysayMarvin RushtonJohn Anthony VargasMc Nicholson Villanueva Huỳnh Hữu NghĩaNguyễn Châu LợiNguyễn Hoàng LâmNguyễn Quang DuyNguyễn Tiến PhátNguyễn Thành ĐạtTrịnh Văn Thọสตาร์คราฟ 2 Caviar Napoleon Acampado Thomas Maria Kopankiewicz Trần Hồng Phúcฮาร์ตสโตน วีฤทธิ์ โพธิ์พันธุ์ Yew Weng Kean Chew Khai Kiat 

คอนโซล
เทคเคน 7 นพรุจ เหมภมร Alexandre Gabrielle Laverez Andreij Hosea Albar

มือถือ
อารีนาออฟเวเลอร์ ณัฐพงศ์ ชัยชนะทรัพย์ณัฐปคัลภ์ ชัยศิริชานน เกษกานต์ธนพล สันติมากรรัฐกันย์ สุวรรณชัยชิตวัน ธนนิธิกานต์ Farhan Akbari ArdiansyahGilang Dwi FalahHartanto LiusHartawan MuliadiSatria Adi Wiratama Đỗ Thành HưngHuỳnh Trọng TuấnNguyễn Ngọc LinhNguyễn Phương NguyênNguyễn Vũ Hoàng DũngVương Trung Khiênโมบายล์เลเจนส์: แบงแบง Angelo ArcangelJeniel Bata-anonAllan Castromayor Jr.Karl NepomucenoCarlito RiboJason TorculasKenneth Villa Adriand Larsen WongEko JuliantoGustianMuhammad RidwanTeguh Imam FirdausYurino Putra Ahmad Ali Huzaifi AbdullahAbdul Wandi Abdul KadirJamil NurollaIzme Haqeem HamsjidMuhammad Hazeem OnnMohd Faris Zakaria
# มหาวิทยาลัยเซอร์รีย์
thumb|รูปปั้นในมหาวิทยาลัย

มหาวิทยาลัยเซอร์รีย์	  (อังกฤษ: University of Surrey) เป็นมหาวิทยาลัยรัฐในเมืองกิลด์ฟอร์ด เทศมณฑลเซอร์รีย์ ในอังกฤษ

มหาวิทยาลัยได้รับพระบรมราชานุญาตจากราชวงศ์และก่อตั้งขึ้นเมื่อ 9 กันยายน ปีค.ศ. 1966 โดยตั้งอยู่ ณ เมืองกิลฟอร์ดทางตะวันออกเฉียงใต้ของประเทศอังกฤษ มีด้วยกันสองวิทยาเขตคือ วิทยาเขต Stag Hill และวิทยาเขต Minor Park ที่สำคัญคือมหาวิทยาลัยเซอร์รีย์	 เป็น 1 ใน 24 ของมหาวิทยาลัยในกลุ่มรัสเซลหรือรัสเซลกรุ๊ป (อังกฤษ: Russell Group) ซึ่งคือกลุ่มมหาวิทยาลัยชั้นนำของโลกที่มุ่งเน้นอย่างมากไปทางการทำงานวิจัยที่ถือได้ว่าเป็นงานวิจัยระดับท็อปของประเทศอังกฤษ อีกทั้งยังเป็นสมาชิกของ University_Global_Partnership_Network ([[University Global Partnership Network) ซึ่งเป็นองค์กรที่รวมตัวมหาวิทยาลัยชั้นนำจากหลากหลายประเทศทั่วโลกมาทำงานร่วมกัน และมีสถาบัน Surrey International Institute-DUFE (SII-DUFF) ที่รวมตัวกับมหาวิทยาลัยมหาวิทยาลัยเศรษฐศาสตร์และการเงินตงเป่ย (อังกฤษ: Dongbei University of Finance and Economics) (จีน: 东北财经大学) เมืองต้าเหลียนของประเทศจีน ปัจจุบันมีนักเรียนที่ลงทะเบียนกว่า 120 ประเทศ ประมาณ 16,000 คน (ปีการศึกษา 2561-2562) และศิษย์เก่าอีก 95,000 คน

 คณะและสาขาที่เปิดสอนระดับปริญญาตรี 
+คณะสาขาFaculty of Arts and Social SciencesDepartment of Music and MediaDepartment of PoliticsDepartment of SociologyGuildford School of ActingSchool of EconomicsSchool of Hospitality and Tourism ManagementSchool of LawSchool of Literature and LanguagesSurrey Business SchoolFaculty of Engineering and Physical SciencesCentre for Environment and SustainabilityDepartment of Chemical and Process EngineeringDepartment of ChemistrylDepartment of Civil and Environmental EngineeringDepartment of Computer ScienceDepartment of Electrical and Electronic EngineeringDepartment of MathematicsDepartment of Mechanical Engineering SciencesDepartment of PhysicsFaculty of Health and Medical SciencesSchool of Biosciences and MedicineSchool of Health SciencesSchool of PsychologySchool of Veterinary Medicine

 การจัดอันดับมหาวิทยาลัย 
+การจัดอันดับของรางวัลลำดับที่ได้ปีที่ได้รับQS World University Rankingsวิชาดีเด่น (Hospitality and Leisure Management) 82019มหาวิทยาลัยยอดเยี่ยม3742020Times Higher Education  World University RankingsBest Universities in Europe1282019
# ละครโทรทัศน์จีน
ละครโทรทัศน์จีน (จีน ตัวย่อ : 中国电视连续剧) หรือ ละครโทรทัศน์จีนแผ่นดินใหญ่ (จีน ตัวย่อ : 中国大陆电视剧) มีความคล้ายคลึงกับ ละครโทรทัศน์ ใน อเมริกาเหนือ แต่มักจะนานกว่า   จีนผลิตละครโทรทัศน์มากกว่าประเทศอื่น ๆ ซึ่งมีจำนวนมากกว่า 15,000 ตอนในปี 2014  ประเภทของละครที่ได้รับความนิยมมากที่สุดในประเทศจีนคือ โรแมนติก - แฟนตาซี  โดยมี 47 จาก 50 เรื่องที่มีคนดูมากที่สุดในประเทศในปี 2016 อยู่ในประเภทนี้  ละครโทรทัศน์ของจีนเป็นที่นิยมและออกอากาศทางทีวีทั่วเอเชีย โดยเฉพาะใน เวียดนาม มาเลเซีย สิงคโปร์ ไทย อินโดนีเซีย ฟิลิปปินส์ ศรีลังกา และ กัมพูชา      

นับตั้งแต่ทศวรรษ 1990 เป็นต้นมา ซีรีส์อิงประวัติศาสตร์เป็นประเภทที่โดดเด่นทางโทรทัศน์ในช่วงไพรม์ไทม์ ละครที่เกี่ยวกับวังหลวง (โดยเฉพาะยุค "ราชวงศ์ชิง") ที่ฉายทางโทรทัศน์ มีความนิยมสูงสุดในช่วงปลายยุค 90 และต้นยุค 2000  

ละครโทรทัศน์ยอดนิยมของจีน ได้แก่ มหาบุรุษพลิกแผ่นดิน, ฮวาเชียนกู่ ตำนานรักเหนือภพ, สามชาติสามภพ ป่าท้อสิบหลี่, เว่ยยาง วีรสตรียอดนักสู้, เวยเวย ยิ้มนี้โลกละลาย, เจินหวน จอมนางคู่แผ่นดิน, เจาะมิติพิชิตบัลลังก์, The Mystic Nine  และซีรีส์จีนทางเว็บพันล้านวิวอีกหลายเรื่องที่ได้รับความนิยมทั้งจากเว็บ iQiyi (อ้ายฉียี่ - 爱奇艺), Youku (โยวคู่ -) และ Tencent Video (เทนเซนต์วิดีโอ - 腾讯视频) ละครบางเรื่องได้รับความนิยมและได้รับการยอมรับอย่างกว้างขวางซึ่งมีการแปลในภาษาอื่นหรือถูกแยกออกเป็นภาคต่อ 

ฉากจบในแต่ละตอนของซีรีส์เป็นจำนวนมากมีความน่าตื่นเต้น  ช่องCCTV-8 เป็นช่องที่ออกอากาศซีรีส์ทีวีตลอดเวลา ซีรีส์แบ่งออกเป็นหลายประเภท ได้แก่ ซีรีส์อิงประวัติศาสตร์ (แบ่งเป็น นิยายอิงประวัติศาสตร์  แนวรักชาติ - ปฏิวัติ  ประวัติศาสตร์ยุคใกล้ และ แนวกำลังภายใน) แนวตำรวจ   แนวการเมือง  แนวคอมเมดี้  และแนวครอบครัวสมัยใหม่ ทุกตอนมักจะเริ่มต้นด้วยการนำเสนอเพลงไตเติ้ลซึ่งให้เครดิตนักแสดงและทีมงาน และจบด้วยเพลงไตเติ้ลอีกเพลงและมีเครดิตเพิ่มเติม 

ซีรีส์ของตอนที่ทำงานร่วมกันเพื่อแสดงให้เห็นชุดของเหตุการณ์ที่เกิดขึ้นหนึ่งหลังจากที่อื่นที่เกี่ยวข้องกับพล็อตหลักของละคร ละครประกอบด้วยตัวละครความขัดแย้งพล็อต จุดสุดยอด และความละเอียดที่ ดึงดูด ความสนใจของ ผู้ชม ตอนจำนวนมากอนุญาตให้พล็อตต้องดำเนินการในรายละเอียดมากกว่าในหนังสั้น ลักษณะเฉพาะของชีวิตเช่น โรงเรียนมัธยม วิทยาลัย หรือชีวิตการทำงานของบุคคลหรืองานที่เฉพาะเจาะจงจะแสดงด้วยรายละเอียดที่มากขึ้นที่ช่วยให้ผู้ชมรับทราบรายละเอียดในพื้นที่นั้น ๆ สิ่งนี้ทำให้ผู้ชมเข้าใจถึงตัวละครและมุมมองของพวกเขาได้ดีขึ้นรวมถึงเรื่องราวทั้งหมด 

ในช่วงไม่กี่ปีที่ผ่านมา ซีรีส์โทรทัศน์จีนเรื่องยาวจะมีคุณภาพแตกต่างกันไป ผู้สังเกตการณ์ได้บันทึกว่าซีรีส์บางเรื่องมีคุณภาพการผลิตและจำนวนสคริปต์เพิ่มขึ้นอย่างมาก นอกจากนี้ละครโทรทัศน์จีนจำนวนหนึ่งยังใช้ดนตรีจากภาพยนตร์ฮอลลีวูดเป็นเพลงประกอบ 

ละครถูกสร้างขึ้นหลากหลายประเภท เช่น โรแมนติก, คอมเมดี้, สยองขวัญ, ครอบครัว, กีฬา หรือการผสมผสานใยแนวโบราณ, อิงประวัติศาสตร์, ยุคสาธารณรัฐ หรือ สมัยใหม่เพื่อเน้นย้ำหัวข้อให้เหมาะสมกับความสนใจของฐานผู้ชม ละครภาษาจีนมักจำแนกตามสถานที่ที่ผลิต เช่น ละครแผ่นดินใหญ่  ละครไต้หวัน ละครฮ่องกง และละครสิงคโปร์ แต่ละประเภทมีความแตกต่างกันไปตามรูปแบบการถ่ายทำและการแก้ไข ส่วนใหญ่ประกอบด้วยเรื่องความรัก, ครอบครัวและเพื่อน ที่มีการผสมผสานในรูปแบบของวัฒนธรรมป๊อป
# ประเสริฐ บุญสม
ประเสริฐ บุญสม (25 พฤษภาคม พ.ศ. 2458 – 21 พฤษภาคม พ.ศ. 2535) เป็นนักการเมืองชาวไทย อดีตรัฐมนตรีช่วยว่าการกระทรวงศึกษาธิการ ในรัฐบาลหม่อมราชวงศ์คึกฤทธิ์ ปราโมช อดีตสมาชิกสภาผู้แทนราษฎรจังหวัดพระนครศรีอยุธยา 5 สมัย

 ประวัติ 
ประเสริฐ บุญสม เกิดเมื่อวันที่ 25 พฤษภาคม พ.ศ. 2458 ที่ตำบลประตูจีน อำเภอกรุงเก่า จังหวัดพระนครศรีอยุธยา เป็นบุตรของ จ.ส.ต.หมื่นสินศักดิ์สงวน (สิน บุญสม) กับ นางสาย บุญสม มีพี่น้องร่วมบิดาเดียวกันคือ นางศิริ วิไลจิตต์วิชชุกร นาคธน. นักการเมืองถิ่นจังหวัดพระนครศรีอยุธยา. -- กรุงเทพฯ : สถาบันพระปกเกล้า, 2555. 200 หน้า.

 การทำงาน 
ประเสริฐ บุญสม เป็นข้าราชการครู สังกัดโรงเรียนจอมสุรางค์อุปถัมภ์ ก่อนจะเข้าสู่งานการเมือง ในตำแหน่งผู้ช่วยเลขานุการรัฐมนตรีว่าการกระทรวงศึกษาธิการ

 งานการเมือง 
ประเสริฐ บุญสม เป็นนักการเมืองชาวไทย ด้วยบุคลิกความเป็นคนชอบช่วยเหลือผู้คนวารสารครุศาสตร์ปริทรรศน์ ปีที่ 5 ฉบับที่ 3 พฤษภาคม - สิงหาคม 2561 จึงได้รับเลือกตั้งเป็นสมาชิกสภาผู้แทนราษฎรจัดหวัดพระนครศรีอยุธยา ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500ประกาศกระทรวงมหาดไทย เรื่อง ผลการเลือกตั้งสมาชิกสภาผู้แทนราษฎรทั่วไป สังกัดพรรคเสรีมนังคศิลา และได้รับเลือกตั้งอีกครั้งในการเลือกตั้งในเดือนธันวาคมของปีเดียวกันประกาศกระทรวงมหาดไทย เรื่อง ผลการเลือกตั้งสมาชิกสภาผู้แทนราษฎรทั่วไป พ.ศ. ๒๕๐๐ ครั้งที่ ๒

ต่อมาในปี พ.ศ. 2512 แม้ว่าจะห่างจากการเลือกตั้งไปนานกว่าสิบปี เขาก็ยังคงลงสมัครรับเลือกตั้ง โดยได้ย้ายไปสังกัดพรรคสหประชาไทย ของจอมพลถนอม กิตติขจร และได้รับเลือกตั้งเป็นสมัยที่ 3 จากนั้นได้รับเลือกตั้งอีกครั้งในนามพรรคสังคมชาตินิยม ซึ่งเขาเป็นกรรมการอำนวยการพรรคด้วยประกาศกระทรวงมหาดไทย เรื่อง การจัดตั้งพรรคการเมือง ราชกิจจานุเบกษา เล่ม 92 ตอนที่ 193 วันที่ 18 กันยายน 2517 ในปี พ.ศ. 2518 และเขาได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลของหม่อมราชวงศ์คึกฤทธิ์ ปราโมชพระบรมราชโองการ ประกาศ แต่งตั้งรัฐมนตรี (จำนวน ๒๖ ราย) และพ้นจากตำแหน่งในการปรับคณะรัฐมนตรี ในเดือนมกราคม พ.ศ. 2519พระบรมราชโองการ ประกาศ รัฐมนตรีลาออก ให้รัฐมนตรีพ้นจากตำแหน่งและตั้งรัฐมนตรี (พ้นจากตำแหน่ง ๖ ราย และแต่งตั้ง ๑๕ ราย) ซึ่งมีการชักชวนพรรคเกษตรสังคม เข้ามาร่วมรัฐบาล ส่งผลให้เกิดความไม่พอใจในพรรคร่วมรัฐบาล จนนำไปสู่การยุบสภาผู้แทนราษฎร ในอีก 3 วันต่อมา

เขาว่างเว้นจากการเป็น ส.ส. ในการเลือกตั้ง พ.ศ. 2519 เนื่องจากเขาลาออกจากพรรคสังคมชาตินิยมซึ่งให้เหตุผลว่าอุดมการณ์ไม่ตรงกัน โดยแพ้ให้กับผู้สมัครหน้าใหม่จากพรรคเกษตรสังคม คือ สมพงษ์ ตรีสุขี และบุญพันธ์ แขวัฒนะ และกลับมาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ในนามพรรคชาติไทย

ผลงานที่โดดเด่นคือ การผลักดันให้มีการสร้างโรงเรียนมัธยมประจำอำเภอในจังหวัดพระนครศรีอยุธยา และการพิจารณาร่างพระราชบัญญัติครู

นอกจากการเป็น ส.ส.แล้ว นายประเสริฐ ยังเป็นผู้สนับสนุน ผลักดันนักการเมืองหน้าใหม่หลายคน เช่น เผอิญ ศรีภูธร วิเชียร กลิ่นสุคนธ์ อนันต์ บูรณวณิช และอุทัย ชุณหะจันทน

 ถึงแก่อนิจกรรม 
ประเสริฐ บุญสม ถึงแก่อนิจกรรมเมื่อวันที่ 21 พฤษภาคม พ.ศ. 2535

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๘ ตอนที่ ๒๐๖ ง ฉบับพิเศษ หน้า ๔๑, ๑๗ ธันวาคม ๒๕๒๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๗ ตอนที่ ๖๓ ง ฉบับพิเศษ หน้า ๓๖, ๑๘ เมษายน ๒๕๒๓
# อุทัย ชุณหะจันทน
อุทัย ชุณหะจันทน อดีตรัฐมนตรีช่วยว่าการกระทรวงสาธารณสุข ในรัฐบาลหม่อมราชวงศ์คึกฤทธิ์ ปราโมช และอดีตสมาชิกสภาผู้แทนราษฎรจังหวัดพระนครศรีอยุธยา 1 สมัย

 ประวัติ 
อุทัย ชุณหะจันทน เป็นชาวอำเภอบางบาล จังหวัดพระนครศรีอยุธยา เกิดในตระกูลดั้งเดิมมีฐานะทางเศรษฐกิจมั่นคง มีที่นาให้เช่าเป็นจำนวนมาก ต่อมาเขาได้ประกอบธุรกิจร้านอาหารศรแดง ย่านอนุสาวรีย์ประชาธิปไตยวิชชุกร นาคธน. นักการเมืองถิ่นจังหวัดพระนครศรีอยุธยา. -- กรุงเทพฯ : สถาบันพระปกเกล้า, 2555. 200 หน้า.

อุทัย ชุณหะจันทน ได้สร้างถาวรวัตถุหลายแห่ง เช่น โรงเรียน วัด โดยได้บริจาคเงินสร้างโรงเรียนวัดจุฬามณี (ชุณหะจันทนประชาสรรค์) ในปี พ.ศ. 2509 จึงตั้งชื่อโรงเรียนเพื่อเป็นอนุสรณ์

 งานการเมือง 
อุทัย ชุณหะจันทน เป็นนักการเมืองชาวไทย เป็นนักธุรกิจเจ้าของร้านอาหารศรแดง กรุงเทพมหานครวารสารครุศาสตร์ปริทรรศน์ ปีที่ 5 ฉบับที่ 3 พฤษภาคม - สิงหาคม 2561 ต่อมาได้รับการชักชวนจาก ประเสริฐ บุญสม ให้เข้ามาทำงานการเมือง จึงลงสมัครรับเลือกตั้งในนามพรรคสังคมชาตินิยม จนได้รับเลือกตั้งเป็นสมาชิกสภาผู้แทนราษฎรจัดหวัดพระนครศรีอยุธยา ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 และเขาได้รับแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลของหม่อมราชวงศ์คึกฤทธิ์ ปราโมชพระบรมราชโองการ ประกาศ แต่งตั้งรัฐมนตรี (จำนวน ๒๖ ราย)

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๒ ตอนที่ ๒๖๓ ง ฉบับพิเศษ หน้า ๕๒, ๒๖ ธันวาคม ๒๕๑๘
# ไต้หวันโมไบล์
Taiwan Mobile  เป็นผู้ให้บริการโทรคมนาคมรายใหญ่ในไต้หวันโครงการดำเนินงานประกอบด้วยเครือข่าย 3G 4G เครือข่ายโทรศัพท์พื้นฐานโทรศัพท์ระหว่างประเทศและบริการข้ามแดนอัตโนมัติTaiwan Mobile Company Profile

thumb|

 แหล่งข้อมูลอื่น 
ไต้หวันโมไบล์
# ธันวาคม พ.ศ. 2562
ธันวาคม พ.ศ. 2562 เป็นเดือนที่ 12 ของปี พ.ศ. 2562 วันแรกของเดือนเป็นวันอาทิตย์ วันสุดท้ายของเดือนเป็นวันอังคาร

 สถานีย่อย:เหตุการณ์ปัจจุบัน
# ท้าวอ้ายยวม
ท้าวอ้ายยวม หรือ เจ้าหลวงอ้ายยวมราชวงศปกรณ์ พงศาวดารเมืองน่าน (ฉบับพระเจ้าสุริยพงษ์ผริตเดช), หน้า 129 ทรงเป็น เจ้าผู้ครองนครน่าน องค์ที่ 23 (ภายใต้การปกครองของอาณาจักรล้านนา) ปกครองเมืองน่าน ระหว่างปี พ.ศ. 2024 - พ.ศ. 2028

พระประวัติ

เมื่อปีกุญ ฉอศก (ปีกัดไก๊ จุลศักราชได้ ๘๔๓) พ.ศ. 2024 พระเจ้าติโลกราช  พระมหากษัตริย์ล้านนา รัชกาลที่ 9 แห่งราชวงศ์มังราย ทรงแต่งตั้งให้ ท้าวอ้ายยวม มาเป็นเจ้าเมืองน่าน ต่อมาในปี พ.ศ. 2027 ท้าวอ้ายยวม เจ้าเมืองน่าน ได้ชักชวนพระธรรมพระสังฆเจ้าแลชาวบ้านชาวเมืองน่านสร้างพระมหาธาตุเจ้า ครอบองค์พระบรมธาตุแช่แห้งเดิมที่ ท้าวขาก่าน เจ้าผู้ครองนครน่าน องค์ที่ 22 (ภายใต้การปกครองของอาณาจักรล้านนา) ปกครองเมืองน่าน ระหว่างปี พ.ศ. 2019 - พ.ศ. 2023 สร้างขึ้น โดยให้มีใหญ่กว่าเดิม คือ กว้าง 10 วา สูง 17 วา โดยใช้เวลาในการก่อสร้างราว 4 ปี จึงเสร็จบริบูรณ์ เมื่อสร้างเสร็จ ท้าวอ้ายยวม เจ้าเมืองน่าน ก็ทำการสักการบูชาฉลองสมโภชทำบุญให้ทานเป็นการใหญ่ 

ต่อมาในปีขาล นพศก (ปีเต่ายี่ จุลศักราช ๘๔๗) พ.ศ. 2028 ท้าวอ้ายยวม เจ้าเมืองน่าน ก็ถึงแก่พิราลัย รวมระยะเวลาที่ปกครองเมืองน่าน 4 ปี
# เจดีย์ญี่ปุ่น
เจดีย์หลายชั้นสร้างด้วยไม้, หิน และเจดีย์แบบโกะรินโต (gorintō)เจดีย์ในญี่ปุ่น หรือ โต  หรือ บุตโต  หรือ โทบะ  มีวิวัฒนาการมาจากเจดีย์จีน ซึ่งพัฒนามาจากสถูปของอินเดียIwanami Kōjien Japanese dictionary  เช่นเดียวกันกับสถูป เจดีย์ญี่ปุ่นนั้นเดิมทีสร้างขึ้นเพื่อเป็นที่เก็บพระธาตุ แต่ท้ายที่สุดส่วนใหญ่ก็ไม่ได้ใช้งานแบบนั้นJaanus, Tou เจดีย์เป็นโครงสร้างสำคัญของวัดพุทธในญี่ปุ่น เช่นเดียวกันกับตามศาลเจ้าชินโต ซึ่งเป็นวัดพุทธไปด้วยกัน จนกระทั่งมี Kami and Buddhas Separation Act เมื่อ 1868 ที่กำหนดให้แยกวัดพุทธและศาลเจ้าชินโตออกจากกัน จึงยังพอพบเจดีย์ในศาลเจ้าชินโตบ้าง เช่นที่ศาลเจ้าอิตสึกุชิมะ ก็พบเจดีย์อยู่หนึ่งหลัง

ภายหลังการปฏิวัติเมจิ คำว่า “โต“ (tō) ซึ่งแปลว่าเจดีย์ ได้เปลี่ยนมาครอบคลุมความหมายของคำว่าหอคอยแบบตะวันตก เช่นคำว่าหอไอเฟล ก็เรียกว่า 

รูปแบบของเจดีย์นั้นมีหลากหลาย บ้างสร้างด้วยไม้ เรียกรวม ๆ ว่า โมกูโต  บ้างแกะสลักจากหินเรียกว่า เซกิโต 

ดูเพิ่ม
Shinbashira โครงสร้างเสาไม้ภายใน
# เวลาพิเศษ
เวลาพิเศษ  คือการต่อเวลาพิเศษ กติการกีฬาฟุตบอลในส่วนของเวลาการแข่งขันจะแบ่งเป็น 2 ครึ่ง โดยแต่ละครึ่งเวลาการแข่งขั้นจะใช้เวลา 45 นาที และพักครึ่งแรกใช้เวลา 15 นาที ส่วนครึ่งที่สองก็ใช้เวลาแข่งขัน 45 นาที รวมทั้งหมดใช้เวลาแข่งขันในเกมใช้เวลา 90 นาทีเวลาพัก 15 นาที ในขณะที่แข่งขันหากมีการทำฟาวล์บ่อยหรือมีการหยุดเกมจะไปทดเวลาให้ตอนหมด 90 นาที โดยขึ้นอยู่กับกรรมการเวลา การต่อเวลาพิเศษจะต่อเมื่อครบ 90 นาทีแล้วมีคะแนนเสมอกันในรอบชิงชนะเลิศ ที่ต้องการหาผู้ชนะ โดยเวลาพิเศษก็จะแบ่งเป็นสองครึ่งเช่นเดียวกันแต่จะใช้เวลาแค่ครึ่งละ 15 นาที หากคะแนนยังเสมอกันก็มีการเตะดวลจุดโทษ

 แหล่งข้อมูลอื่น
# กีฬามวยสากลในซีเกมส์ 2019
การแข่งขัน มวยสากล ที่ ซีเกมส์ 2019 ใน ประเทศฟิลิปปินส์ จะจัดขึ้นที่ ศูนย์ประชุมและแสดงสินค้านานาชาติฟิลิปปินส์ ฟอรัมใน ปาไซ, เมโทรมะนิลา ตั้งแต่วันที่ 4 ถึง 9 ธันวาคม พ.ศ. 2562.

ประเทศที่มีส่วนร่วม

 
 
 
 
 
 
 
 
 
 

ผู้ได้รับเหรียญรางวัล
ชาย
ไลท์ฟลายเวท(46-49 กก.)ฟลายเวท(52 กก.)แบนตัมเวท(56 กก.)ไลท์เวท(60 กก.)ไลท์เวลเตอร์เวท(64 กก.)เวลเตอร์เวท(69 กก.)มิดเดิลเวท(75 กก.)ไลท์เฮฟวีเวท(81 กก.)

หญิง
ไลท์ฟลายเวท(48 กก.)ฟลายเวท(51 กก.)แบนตัมเวท(54 กก.)เฟเทอร์เวท(57 กก.)ไม่มีรับรางวัลไลท์เวท(60 กก.)

สรุปเหรียญรางวัล
ตารางเหรียญ
# กระทุงหมาบ้า
กระทุงหมาบ้า ชื่อวิทยาศาสตร์ Dregea volubilis (L.f.) Benth. ex Hook.f. จัดอยู่ในวงศ์ตีนเป็ด (Apocynaceae) อยู่ในวงศ์ย่อยนมตำเลีย (Asclepiadoideae) มีชื่อท้องถิ่นอื่น ๆ ว่า ผักฮ้วนหมู (เชียงใหม่), เครือเขาคลอน (อุบลราชธานี), ผักง่วนหมู ต้นง่วนหมู หัวเขาคอน (ร้อยเอ็ด), มวนหูกวาง (เพชรบุรี), เครือเขาหมู ผักฮ้วนหมู ฮ้วนหมู (ภาคเหนือ), กระทุงหมาบ้า คันชุนสุนัขบ้า (ภาคกลาง), เถาคัน (ภาคใต้), มุ้งหมู, ฮ้วน, ผักม้วน, ผักโง้น, ผักง้วน, ผักง้วนหมู เป็นต้น มีเขตการกระจายพันธุ์ในอินเดียจนถึงจีนตอนใต้ ไต้หวัน ภูมิภาคอินโดจีน มาเลเซีย และฟิลิปปินส์ ในประเทศไทยพบขึ้นตามบริเวณป่าดิบ ป่าราบ หรือบริเวณชายป่าทั่วทุกภาคของประเทศ

 ลักษณะทางพฤกษศาสตร์14 สรรพคุณและประโยชน์ของต้นกระทุงหมาบ้า - Medthai 
กระทุงหมาบ้าจัดเป็นพรรณไม้เลื้อยเนื้อแข็ง ยาวได้ถึง 10 เมตร ลำต้นมีลักษณะเป็นเถากลม เปลือกเถาอ่อนเป็นสีเขียว ส่วนเถาแก่เป็นสีน้ำตาลถึงสีน้ำตาลอ่อน ตามผิวกิ่งตะปุ่มตะป่ำและมีช่องอากาศ ใบเป็นใบเดี่ยวออกเรียงตรงข้าม ลักษณะใบเป็นรูปไข่หรือเกือบกลม ปลายใบแหลมหรือยาวรี โคนใบมนหรือเว้าหรือป้าน ใบมีขนาดกว้างประมาณ 5-10 เซนติเมตร และยาวประมาณ 7.5-15 เซนติเมตร ก้านใบยาวประมาณ 4 เซนติเมตร ดอกออกเป็นช่อแบบช่อกระจุกตามบริเวณซอกใบหรือระหว่างก้านใบ เป็นดอกขนาดเล็ก มีกลีบดอกและกลีบรองกลีบดอกอย่างละ 5 กลีบ กลีบดอกเป็นสีเขียวอ่อน บิดเวียนกัน ยาวได้ประมาณ 2 มิลลิเมตร โคนกลีบดอกเชื่อมติดกันเป็นท่อ ส่วนปลายกลีบแยกออกเป็นแฉกรูปสามเหลี่ยม เส้าเกสร 5 กลีบ เมื่อดอกบานเต็มที่จะมีขนาดกว้างประมาณ 1-1.5 เซนติเมตร ผลเป็นฝักออกเป็นคู่ตรงข้ามกัน ขนาดกว้างประมาณ 1.6-3 เซนติเมตร และยาวประมาณ 7.5-10 เซนติเมตร โคนฝักป่องแล้วค่อย ๆ เรียวไปหาปลาย มีครีบตามยาว ผิวฝักมีขนสีน้ำตาลอ่อนนุ่มคล้ายกำมะหยี่ ข้างในฝักมีเมล็ด ลักษณะของเมล็ดเป็นรูปไข่หรือรูปรีกว้าง โค้งเว้า มีขนาดยาวประมาณ 1.2 เซนติเมตร เมล็ดเป็นสีน้ำตาลอมเหลือง ผิวเรียบเป็นมันวาว ขอบบางเป็นครีบ มีพู่ขนสีขาวเป็นมันเหมือนเส้นไหม

 รสและสรรพคุณในตำรายากระทุงหมาบ้า - ประโยชน์ดอทคอม 
 ราก ทำให้อาเจียน กระทุ้งพิษ ดับพิษร้อน ถอนพิษไข้ พิษฝี แก้ปัสสาวะพิการ แก้น้ำดีกำเริบ ช่วยให้นอนหลับ
 ลำต้นอ่อน รสเอียนขม ทำให้อาเจียน
 ใบ มีรสเมาเบื่อเอียนติดขม ใช้เป็นยาแก้แผลที่ถูกน้ำร้อนลวก แก้บวม แก้ฝี แก้ฝีภายใน แก้พิษต่าง ๆ
 เถา เป็นยาเย็น ใช้เป็นยาขับปัสสาวะ มีรสเมาเบื่อเอียดติดขม มีสรรพคุณเป็นยาดับพิษร้อนถอนพิษไข้ ใช้กระทุ้งพิษไข้หัว ไข้กาฬ ดับพิษฝี แก้พิษดีกำเริบ ละเมอเพ้อกลุ้ม เซื่องซึม ปวดศีรษะ ช่วยให้นอนหลับ น้ำตาตกหนัก แสบร้อนหน้าตา ยาแก้พิษงูกัด
 เปลือกต้น รสเอียนขม เป็นยาแก้ไข้ แก้ปากเปื่อย แก้พิษสุนัขบ้า
 ผล รสเอียนขม เป็นยารักษาโรคของสัตว์
 ดอก รสเอียนขม เป็นยาล้างพิษ แก้พิษตกค้าง

 ประโยชน์ 
ใบ ดอก และฝักอ่อนของกระทุงหมาบ้า นำมาต้มแล้วใช้เป็นอาหารได้ โดยจะมีรสขมเล็กน้อย ชาวเหนือและชาวอีสานจะนิยมรับประทานใบอ่อน ยอด และดอกสด โดยนำมาใช้ในการประกอบอาหาร เช่น แกงกับปลาแห้ง หรือแกงกับผักชนิดอื่น ใช้เป็นผักจิ้มกับน้ำพริกหรือใส่ส้มตำ